Andrei Võšinski
Andrei Võšinski (vene Андрей Януарьевич Вышинский, poola Andrzej Wyszyński; 10. detsember (vkj 28. november) 1883 Odessa, Venemaa Keisririik – 22. november 1954 New York, USA) oli Nõukogude Liidu riigitegelane, jurist ja diplomaat. Ta oli üks NSV Liidu Prokuratuuri rajajaid ja Nõukogude poliitiliste repressioonide peamisi läbiviijaid. Oma teoreetilistes teostes õigustas massirepressioone.